ངེད་ཚོའི་བློ་ཡུལ་ལས་འདས་པ་ཞིག་ལ་སྲིད་གཞུང་གི་རེ་འདུན་ལྟར་མ་སོང་བར་དགེ་བཤེས་ཁོང་གིས་གཏམ་བཤད་དེ་སྤེལ་རྗེས་ས་གྲགས་གནམ་གྲགས་སུ་གྱུར་སོང་ལ།དེ་ནི་དགེ་བཤེས་ཁོང་གིས་དོན་དག་ངོ་མ་བོ་བློ་ཐག་ཆེན་པོས་གསུངས་པ་ཙམ་ལས་ཆེད་མངགས་རྒྱ་གཞུང་ལ་སྐྱོན་བརྗོད་བྱས་པ་ཙམ་མིན་པར་སེམས།རྒྱ་རིགས་རིང་ལུགས་ཀྱི་ལྟ་བ་དགོན་པའི་ནང་སྤེལ་བ་དང་གཉའ་གནོན་དང་རྒྱུ་དངོས་བཙན་འཕྲོག་བྱས་པ།ཉིས་སྟོང་བརྒྱད་ཀྱི་ལོ་བོད་མིའི་ཐོབ་ཐང་གི་ཞི་བའི་གྱེན་ལངས་སྐབས་འཛིན་བཟུང་བྱས་པའི་གྲྭ་རྐྱང་འགའ་ད་དུང་བཙོན་འཇུག་བྱས་ཡོད་པ་དང་།།གདུག་རྩུབ་ཀྱི་བྱ་སྤྱོད་སྤེལ་བ་འཕྲལ་དུ་མཚམས་འཇོག་མ་བྱས་བར་མི་རིགས་མཐུན་སྒྲིལ་ཡོང་ཐབས་མེད་པའི་སྐོར་ཁོང་གི་གཏམ་བཤད་ཀྱི་བརྗོད་གཞི་གཙོ་བོ་ཆགས་འདུག།གང་ལྟར་རྒྱ་གཞུང་ལ་སྤྲེལ་ལད་འཁྲོབ་མཁན་ཞིག་གཏན་ནས་མིན་པས་གྲྭ་མང་ལ་སེམས་ཤུགས་འཕར་བཅུག་ཡོད་པ་རེད།དགེ་བཤེས་ཁོང་གི་གསལ་བཤད་དེ་གནད་ལ་འཁེལ་ཞིང་མི་མང་པོ་ཞིག་གཉིད་སད་བཅུག་ཡོད་པ་རེད།།